Source: https://delegat.sk/obchodne-podmienky
Timestamp: 2019-11-15 05:52:34+00:00
Document Index: 15261602

Matched Legal Cases: ['§ 2', '§ 10', '§ 11', '§ 17', '§ 28', '§ 28']

Obchodné podmienky I Delegát.sk
1.1 Tieto Všeobecné obchodné podmienky (ďalej len „VOP“) upravujú podmienky predaja tovarov a služieb prostredníctvom stránok delegat.sk (ďalej aj „delegat.sk“).
1.2 Predávajúcim je spoločnosť Webland, s.r.o., Štúrova 132/10, 058 01 Poprad, Slovenská republika, IČO: 46 478 981, DIČ: 2023401061, spoločnosť je platcom DPH, registrovaná Obchodným registrom Okresného súdu Prešov, oddiel Sro, vložka č. 25424/P (ďalej aj „WEBLAND“).
1.3 Kontaktné údaje: 0902 068 913, info@delegat.sk. Poštová adresa: Štúrova 132/10, 058 01 Poprad, Slovenská republika.
1.4 Tieto VOP sa vzťahujú na právne vzťahy medzi predávajúcim a treťou osobou, ktorá má záujem postupom podľa VOP o kúpu služby prezentovanej na delegat.sk pre osobnú potrebu (maloobchod), v prípade, ak je kupujúcim iný podnikateľský subjekt použijú sa tieto VOP primerane okrem ustanovení upravujúcich výslovné práva spotrebiteľa. V prípade záujmu o kúpu za účelom ďalšieho predaja ako predmetu činnosti podnikania (veľkoobchod), kontaktujte WEBLAND na 0902 068 913.
1.5 Kúpnou zmluvou (zmluva o poskytnutí služby) sa rozumie zmluva medzi predávajúcim a kupujúcim, ktorej predmetom je kúpa služby prezentovanej na delegat.sk uzavretá podľa VOP (ďalej len „zmluva“). Zmluva je uzavretá doručením potvrdenia prijatia prihlášky kupujúcemu a zaplatením kúpnej ceny. Kupujúci bol predávajúcim oboznámený, že súčasťou objednania služby je povinnosť zaplatiť kúpnu cenu.
1.6 Právne vzťahy medzi predávajúcim a kupujúcim vznikajúce pri kúpe, dodaní služby a reklamáciách vád služby sa v závislosti od ich obsahu a účastníkov riadia VOP a platnými právnymi predpismi Slovenskej republiky, najmä zákonom č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov, zákonom č. 40/1964 Zb. Občiansky zákonník v znení neskorších predpisov, zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (ďalej len „zákon o ochrane spotrebiteľa“), zákonom č. 22/2004 Z. z. o elektronickom obchode a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z. v znení neskorších predpisov, prípadne ďalšími právnymi predpismi.
2. Služba/Tovar
2.1 Službou sa rozumie kurz Delegát cestovnej kancelárie alebo iná služba prezentovaná na delegat.sk (ďalej aj „služba“ alebo „kurz“).
2.2 Kurz Delegát cestovnej kancelárie nie je certifikovaný akreditačnou komisiou Ministerstva školstva Slovenskej republiky.
2.3 Všetky kurzy spĺňajú podmienky bezpečnosti a sú vhodné pre bežného spotrebiteľa.
2.4 Pri každom prezentovanom kurze sú uvedené údaje o cene, kapacita, obsahová náplň a okruh preberaných tém, najbližšie termíny kurzov a ich dostupnosť.
2.5 Údaje prezentovanej služby sú aktualizované priebežne. Tieto údaje nemusia byť na delegat.sk vždy správne a úplné v porovnaní so skutočným stavom.
2.6 V prípade naplnenia kurzu – väčšie množstvo zaslaných prihlášok, ako je kapacita na kurz, bude kupujúci o tejto skutočnosti informovaný vhodným spôsobom a predávajúci je povinný ponúknuť kupujúcemu náhradné plnenie: v prípade uzatvorenia kúpnej zmluvy má každá zo strán právo od tejto zmluvy odstúpiť.
3. Objednanie služby a uzatvorenie zmluvy
3.1 Pre prihlásenie sa na kurz a uzatvorenie zmluvy je na stránkach delegat.sk potrebné zadať kontaktné údaje, nevyhnutné na ďalšiu komunikáciu a rezerváciu miesta na vybranom kurze. Kupujúci je povinný uviesť správne, úplné a pravdivé údaje. Predávajúci nezodpovedá za škodu vzniknutú nesprávnosťou alebo neaktuálnosťou zadaných údajov.
3.2 Objednávku spotrebiteľ ukončí stlačením tlačidla „Odoslať prihlášku“. Pred odoslaním má spotrebiteľ k dispozícii odkaz na tieto VOP, pričom bude vyzvaný aby potvrdil, že odoslaním objednávky súhlasí v celom rozsahu s týmito VOP a sa s nimi oboznámil, prečítal ich a porozumel im.
3.3 Odoslaním objednávky – prihlášky na kurz spotrebiteľ potvrdzuje, že mal možnosť sa oboznámiť aj o dĺžke konania kurzu, jeho obsahu a celkovej cene.
3.4 Predávajúci po uzavretí kúpnej zmluvy spolu s doručením potvrdenia o prijatí prihlášky – objednávky kupujúcemu, najneskôr však spolu s dodaním služby poskytne kupujúcemu potvrdenie o uzavretí kúpnej zmluvy na trvalom nosiči, napríklad prostredníctvom e-mailu, vrátane formulára na odstúpenie od kúpnej zmluvy. Na začiatku kurzu poskytne v písomnej podobe kupujúcemu faktúru a prípadne ďalšie doklady.
3.5 Predávajúci má právo na riadne a včas zaplatenie kúpnej ceny od kupujúceho za dodaný služba.
3.6 Kupujúci je povinný zaplatiť predávajúcemu dohodnutú kúpnu cenu a prevziať objednaný a dodaný služba, pričom si na začiatku kurzu skontroluje správnosť prepisu jeho mena, ktoré bude uvedené na certifikátoch pre úspešných absolventov kurzov.
3.7 Predávajúci jasným a zrozumiteľným spôsobom informuje pred odoslaním objednávky kupujúceho o predzmluvných informáciách, týkajúcich sa obchodných podmienok podľa týchto VOP, a aj na príslušnej stránke delegat.sk o:
a) hlavných vlastnostiach kurzu,
b) obchodnom mene a sídle predávajúceho vrátane o telefónnom čísle predávajúceho a o ďalších údajoch, ktoré sú dôležité pre kontakt kupujúceho s predávajúcim, najmä adresa jeho elektronickej pošty a adresa predávajúceho, na ktorej môže kupujúci uplatniť reklamáciu služby, podať sťažnosť alebo iný podnet,
c) celkovej cene služby, dodanie, poštovné ainé náklady apoplatky,
d) platobných podmienkach, dodacích podmienkach, lehote, do ktorej sa predávajúci zaväzuje dodať služba, informáciu o postupoch uplatňovania a vybavovania reklamácií, sťažností a podnetov kupujúceho,
e) informácii o práve kupujúceho odstúpiť od zmluvy, podmienkach, lehote a postupe pri uplatňovaní práva na odstúpenie od zmluvy, predávajúci zároveň poskytne kupujúcemu formulár na odstúpenie od zmluvy podľa prílohy č.1,
f) tom, že kupujúci nie je oprávnený odstúpiť od zmluvy, prípadne informáciu o okolnostiach, za ktorých kupujúci stráca právo na odstúpenie od zmluvy,
g) informáciu o minimálnej dĺžke trvania záväzkov kupujúceho vyplývajúcich zo zmluvy, a to zaplatenie kúpnej ceny a odstúpenie od zmluvy podľa týchto VOP.
3.8 Návrh na uzavretie kúpnej zmluvy zasiela kupujúci predávajúcemu vo forme vyplneného aodoslaného objednávkového formulára (prihlášky) na delegat.sk.
3.9 Po odoslaní objednávky obdrží kupujúci na svoju e-mailovú adresu potvrdenie o prijatí prihlášky a akceptovaní objednávky. Na e-mailovú adresu kupujúceho budú zasielané všetky ďalšie informácie súvisiace s objednávkou. Predávajúci je tiež oprávnený telefonicky alebo iným vhodným spôsobom overiť platnosť a rozsah objednávky.
4.1 Zobrazená kúpna cena tovary/kurzy na delegat.sk je celková, WEBLAND je platca DPH.
4.2 V kúpnej cene nie sú zahrnuté poplatky bánk za vykonanie úhrady kúpnej ceny, náklady účastníka kurzu na dostavenie sa na miesto organizovania kurzu, a náklady na použitie elektronických prostriedkov na komunikáciu. Tieto poplatky a náklady je povinný zaplatiť kupujúci, ak ďalej nie je uvedené inak. Pri platbe zo zahraničia je kupujúci ako príkazca platby povinný znášať poplatky svojej banky a ostatné poplatky, najmä korešpondenčných bánk a banky príjemcu. Náklady na použitie elektronických prostriedkov komunikácie sa riadia zmluvou medzi kupujúcim a jeho poskytovateľom internetového pripojenia, prípadne jeho poskytovateľom služieb elektronickej komunikácie.
4.3 Predávajúci si vyhradzuje právo kedykoľvek upraviť cenu uvedenú na delegat.sk. Zmena ceny sa nevzťahuje na kúpne zmluvy uzatvorené pred zmenou ceny, bez ohľadu na to, že ešte nedošlo k poskytnutiu služby. V cene kurzu je zahrnutá cena materiálu použitého účastníkmi kurzu.
4.4 Cena kurzu/tovaru sa môže zmeniť z dôvodov zjavnej tlačovej či inej chyby týkajúcej sa ceny kurzu/tovaru zistenej v systéme predávajúceho alebo zverejnenej na delegat.sk pri kurze/tovare. V takom prípade je kupujúci oprávnený zrušiť objednávku, resp. odstúpiť od zmluvy po oznámení zmeny správnej kúpnej ceny.
4.5 Kupujúci je povinný zaplatiť predávajúcemu za služba kúpnu cenu podľa predávajúcim akceptovanej objednávky dohodnutým spôsobom. Kupujúci môže zmeniť zvolený spôsob platby iba po dohode s predávajúcim.
4.6 Úhrada spravidla prebieha vkladom alebo prevodom na účet predávajúceho/spoločnosti na základe údajov uvedených v potvrdení objednávky a v zálohovej faktúre (cena, číslo účtu, variabilný symbol).
4.7 Kupujúci je povinný zaplatiť predávajúcemu kúpnu cenu za dohodnutý služba do dátumu uvedenom v zálohovej faktúre, ktorú obdrží spolu s potvrdením prijatia prihlášky po objednaní kurzu. Ak kupujúci neuhradí kúpnu cenu do tohto dátumu, nie je predávajúci viazaný návrhom na uzavretie zmluvy.
4.8 Za deň platby sa považuje deň, kedy bola celá kúpna cena pripísaná na účet predávajúceho.
4.9 Všetky vyhlásené cenové akcie sú platné vždy len do času vyhlásenej akcie alebo do vypredania zásob, pokiaľ pri konkrétnom kurze nie je uvedené inak.
4.10 Predávajúci vystaví a doručí daňový doklad (faktúru) kupujúcemu v súlade s platnými právnymi predpismi Slovenskej republiky. Kupujúci zaslaním objednávky súhlasí s tým, že faktúru obdrží na začiatku kurzu.
5.1 Služba je poskytnutá dňom začatia kurzu.
6.1 Ak nesplní predávajúci povinnosti vyplývajúce zo zmluvy riadne a načas, môže kupujúci uplatniť svoje právo na reklamáciu služby u predávajúceho. Reklamácia sa musí uskutočniť u predávajúceho písomne (emailom alebo poštou) bez zbytočného odkladu, najneskôr však do 14 dní odo dňa poskytnutia plnenia alebo v prípade, že poskytnutie plnenia neprebehlo, odo dňa, keď malo byť plnenie poskytnuté. Reklamácia sa vybaví bez zbytočného odkladu, najneskôr do 30 dní odo dňa prijatia reklamácie. Túto lehotu je možné predĺžiť iba so súhlasom kupujúceho. Po uplynutí tejto lehoty má kupujúci právo na odstúpenie od uzatvorenej zmluvy. Predávajúci vydá osobe, ktorá uplatnila reklamáciu, písomné potvrdenie o tom, kedy k uplatneniu reklamácie došlo, čo je jej obsahom a aký spôsob jej vybavenia je požadovaný. Ďalej predávajúci vydá takejto osobe potvrdenie o dátume a spôsobe vybavenia reklamácie a pri prípadnom zamietnutí reklamácie predávajúci vydá písomné zdôvodnenie tohto zamietnutia.
7.1 Ak predávajúci nemôže splniť svoje povinnosti vyplývajúce mu z kúpnej zmluvy z kapacitných dôvodov, nedostatku prihlásených účastníkov alebo z dôvodov vyššej moci alebo ak ani pri vynaložení všetkého úsilia, ktoré možno od neho spravodlivo požadovať nie je schopný dodať službu kupujúcemu v lehote určenej týmito VOP alebo v cene, ktorá je uvedená v objednávke, predávajúci je povinný o tejto skutočnosti okamžite informovať kupujúceho a zároveň je povinný ponúknuť kupujúcemu náhradné plnenie alebo možnosť pre kupujúceho písomne odstúpiť od kúpnej zmluvy alebo je predávajúci oprávnený odstúpiť od zmluvy. V prípade, ak kupujúci odstúpi od kúpnej zmluvy z týchto dôvodov, je predávajúci povinný vrátiť kupujúcemu už zaplatenú kúpnu cenu alebo jej časť v lehote 14 dní od oznámenia o odstúpení od zmluvy prevodom na účet určený kupujúcim.
7.2 Ak predávajúci včas a riadne poskytol kupujúcemu informácie o práve odstúpiť od zmluvy, podmienkach, lehote a postupe pri uplatňovaní práva na odstúpenie od zmluvy vrátane poskytnutia formuláru na odstúpenie od zmluvy podľa prílohy č.1 pred uzavretím zmluvy, kupujúci je oprávnený aj bez uvedenia dôvodu odstúpiť od zmluvy do 14 dní odo dňa uzavretia zmluvy o poskytnutí služby (kurzu). Ak predávajúci poskytol tieto informácie až dodatočne, najneskôr však do 12 mesiacov odo dňa uzavretia zmluvy o poskytnutí služby (kurzu), lehota na odstúpenie od zmluvy uplynie po 14 dňoch odo dňa, keď predávajúci dodatočne splnil informačnú povinnosť. Ak predávajúci neposkytol kupujúcemu tieto informácie ani v dodatočnej lehote podľa predchádzajúcej vety lehota na odstúpenie od zmluvy uplynie po 12 mesiacoch a 14 dňoch odo dňa uzavretia zmluvy o poskytnutí služby (kurzu).
7.3 V prípade, ak kupujúci nezaplatí za kurz (neuhradí zálohovú faktúru) v čase najneskôr 14 dní pred dňom začatia konania kurzu (t.j. najneskôr 14 deň pred dňom začatím konania kurzu) je si vedomí, že v prípade uhradenia zálohovej faktúry za kurz v kratšej lehote ako 14 dní pred dňom začatia konania kurzu dôjde k poskytnutiu služby pred uplynutím lehoty na odstúpenie od zmluvy, a teda poskytuje touto úhradou zároveň výslovný súhlas so začatím poskytovania služby pred uplynutím lehoty na odstúpenie od zmluvy a preto ho predávajúci poučuje, že udelením tohto súhlasu so začatím poskytovania služby pred uplynutím lehoty na odstúpenie od zmluvy stráca po úplnom poskytnutí služby právo na odstúpenie od zmluvy, a preto spotrebiteľ vyhlasuje, že bol riadne poučený o strate práva na odstúpenie od zmluvy po úplnom poskytnutí služby z dôvodu, že sa s poskytovaním služby začalo pred uplynutím lehoty na odstúpenie od zmluvy.
7.4 Kupujúci môže odstúpiť od zmluvy, aj pred začatím plynutia lehoty na odstúpenie od zmluvy.
7.5 Kupujúci môže uplatniť právo na odstúpenie od zmluvy u predávajúceho v listinnej podobe alebo v podobe zápisu na inom trvalom nosiči; Kupujúci môže použiť formulár na odstúpenie od zmluvy podľa prílohy č.1, ktorý mu odovzdal predávajúci.
7.6 Lehota na odstúpenie od zmluvy sa považuje za zachovanú, ak oznámenie o odstúpení od zmluvy bolo odoslané predávajúcemu najneskôr v posledný deň 14 dňovej lehote. Pri pochybnostiach o doručení sa kupujúcim odoslané oznámenie o odstúpení od zmluvy považuje za doručené uplynutím času primeraného použitému spôsobu doručovania, ak kupujúci vie preukázať jeho odoslanie na adresu oznámenú predávajúcim.
7.7 Predávajúci po prijatí odstúpenia od zmluvy poskytne otom kupujúcemu potvrdenie e-mailom alebo poštou.
7.8 Ak kupujúci odstúpi od zmluvy, zrušuje sa od začiatku aj každá doplnková zmluva súvisiaca s touto zmluvou.
7.9 Od kupujúceho nie je možné požadovať žiadne náklady alebo iné platby v súvislosti so zrušením zmluvy.
7.10 Predávajúci je povinný bez zbytočného odkladu, najneskôr do 14 dní odo dňa doručenia oznámenia o odstúpení od zmluvy vrátiť kupujúcemu všetky platby, ktoré od neho prijal na základe zmluvy alebo v súvislosti s ňou. Predávajúci vráti platby rovnakým spôsobom ako ich kupujúci uhradil, ak sa nedohodnú inak v takom prípade bez toho, aby kupujúcemu v tejto súvislosti boli účtované ďalšie poplatky alebo náklady.
7.11 Ustanovenia tohto článku VOP výslovne neplatia pre kupujúceho, ktorý nespĺňa definíciu spotrebiteľa uvedenú v § 2 písm. a) zákona o ochrane spotrebiteľa (fyzická osoba, ktorá pri uzatváraní a plnení zmluvy nekoná v rámci predmetu svojej podnikateľskej činnosti, zamestnania alebo povolania).
8.1 Kupujúci berie na vedomie, že poskytnuté osobné údaje sú predávajúcim ako prevádzkovateľom spracúvané v súlade s § 10 ods. 3 písm. b) zákona č.122/2013 Z. z. o ochrane osobných údajov a o zmene a doplnení niektorých zákonov v platnom znení (ďalej len „zákon o ochrane osobných údajov“), keďže spracúvanie osobných údajov je nevyhnutné na plnenie zmluvy, v ktorej vystupuje dotknutá osoba ako jedna zo zmluvných strán, alebo predzmluvných vzťahoch s dotknutou osobou alebo pri rokovaní o zmene zmluvy, ktoré sa uskutočňujú na žiadosť dotknutej osoby pre účely predaja služby a to vrátane cezhraničného prenosu osobných údajov.
8.2 Kupujúci ako dotknutá strana, ktorej osobné údaje sú spracúvané predávajúcim ako prevádzkovateľom, je oprávnený kedykoľvek skontrolovať a zmeniť poskytnuté osobné údaje.
8.3 Kupujúci môže vyjadriť kedykoľvek svoj súhlas so spracúvaním svojich osobných údajov v súlade s § 11 ods. 1 zákona o ochrane osobných údajov pre účely marketingovej komunikácie a podpory predaja, najmä na zasielanie informácií o nových službách (službách), zľavách, akciách a iných aktivitách predávajúceho.
8.4 Predávajúci bude osobné údaje spracúvať pre účel vymedzený v týchto VOP a v súlade so zákonom o ochrane osobných údajov a dobrými mravmi.
8.5 Kupujúci udeľuje súhlas so spracúvaním osobných údajov na dobu neurčitú a tento súhlas môže kupujúci kedykoľvek písomne odvolať zaslaním odvolania súhlasu na adresu sídla predávajúceho, okrem prípadov, keď zákon o ochrane osobných údajov neustanovuje inak.
8.6 Predávajúci po splnení účelu spracúvania alebo uplatnení námietky zabezpečí podľa § 17 zákona o ochrane osobných údajov bezodkladne likvidáciu osobných údajov kupujúceho.
8.7 Práva kupujúceho ako dotknutej osoby sú upravené najmä v § 28 zákona o ochrane osobných údajov, pričom kupujúci má okrem iného právo na základe písomnej žiadosti od predávajúceho vyžadovať vo všeobecne zrozumiteľnej forme
c) informácie ozdroji, zktorého získal osobné údaje na spracúvanie,
e) opravu alebo likvidáciu svojich nesprávnych neúplných alebo neaktuálnych osobných údajov, ktoré sú predmetom spracúvania,
f) likvidáciu osobných údajov, ktorých účel spracúvania sa skončil alebo ak došlo k porušeniu zákona o ochrane osobných údajov
8.8 Predávajúci vybaví žiadosť kupujúceho najneskôr do 30 dní odo dňa doručenia žiadosti.
8.9 Obmedzenie práv dotknutej osoby podľa § 28 ods. 2 zákona o ochrane osobných údajov (vyplývajúce z osobitného zákona alebo ak by uplatnením práv bola porušená ochrana dotknutej osoby, alebo by boli porušené práva a slobody iných osôb) oznámi predávajúci bez zbytočného odkladu písomne dotknutej osobe a Úradu na ochranu osobných údajov.
8.10 Spracúvané osobné údaje sú: meno, priezvisko, e-mailová adresa alebo iná adresa, telefónne číslo.
9. Licencie, Autorské práva
9.1 Celý obsah ako aj dizajn, text a grafika, vrátane úprav, výberov a zbierania a všetok software sú majetkom WEBLAND. Spotrebiteľ týmto udeľuje súhlas výhradne len na ich prezeranie, elektronické kopírovanie a tlačenie v papierovej podobe za účelom zriadenia objednávky – prihlášky.
9.2 Akékoľvek ďalšie používanie materiálov zo stránky delegat.sk, zahŕňajúc modifikácie, distribúciu alebo kopírovanie za účelom iným ako bolo definované v bode 9.1, je bez predchádzajúceho súhlasu WEBLAND zakázané. Spotrebiteľ alebo tretia strana berie na vedomie, že WEBLAND ostáva jediným vlastníkom takýchto materiálov a že spotrebiteľ alebo tretia strana nezískava žiadne vlastnícke ani autorské práva stiahnutím takýchto materiálov. WEBLAND si vyhradzuje právo odvolať kedykoľvek túto autorizáciu a akékoľvek použitie môže byť okamžite prerušené písomným oznámením zo strany WEBLAND.
9.3 Ochranná známka/logo. Všetky logá WEBLAND a všetky tituly, písma, mená, grafika a tlačidlové ikony alebo iný majetok patriaci WEBLAND nesmú byť použité iným spôsobom než je presne vymedzené v týchto VOP.
9.4 Všetky ostatné ochranné známky, mená produktov a názvy spoločnosti alebo logá objavujúce sa na delegat.sk sú majetkom ich zákonných vlastníkov a spotrebiteľovi nevzniká používaním stránky delegat.sk alebo služieb WEBLAND žiadne vlastnícke ani autorské právo týkajúce sa týchto ochranných znakov, loga a názvov.
9.5 Spotrebiteľ sa zaväzuje, že bez súhlasu WEBLAND učebné materiály WEBLAND nebude voľne šíriť a poskytovať tretím osobám, čím by mohli byť porušené autorské práva.
10.1 Ak sa preukáže, že niektoré z ustanovení VOP a/alebo zmluvy je neplatné alebo neúčinné, nemá takáto neplatnosť alebo neúčinnosť za následok neplatnosť alebo neúčinnosť ďalších ustanovení VOP a/alebo zmluvy.
10.2 Na zmluvu sa vzťahujú VOP platné a účinné v čase uzatvorenia zmluvy.
10.3 Zmluvné strany sa dohodli, že komunikácia medzi nimi bude uskutočňovaná elektronicky vo forme e-mailu.
10.4 Predávajúci si vyhradzuje právo, že delegat.sk nemusí byť prístupná kupujúcim nepretržite.
10.5 Kupujúci nie je oprávnený postúpiť alebo previesť svoje práva a svoje záväzky vzniknuté zo zmluvného vzťahu podľa týchto VOP a/alebo zmluvy s predávajúcim na tretiu osobu, a to ani bezodplatne. Kupujúci súhlasí s tým, že všetky práva a povinnosti predávajúceho súvisiace s delegat.sk voči kupujúcemu môžu byť postúpené na iné osoby.
10.6 Kupujúci a predávajúci sa zaväzujú, že všetky spory budú riešiť predovšetkým zmiernou formou. Všetky spory, ktoré vzniknú z VOP, zmluvy alebo v súvislosti s nimi vrátane sporov z dodania tovaru alebo poskytnutia služby budú rozhodovať výlučne súdy v Slovenskej republike.
10.7 Orgánom dozoru je Slovenská obchodná inšpekcia (SOI), Inšpektorát SOI pre Prešovský kraj, Obrancov mieru 6, 080 01 Prešov 1, tel. č.: 051/7721597 , fax č.: 051/7721596, http://www.soi.sk.
10.8 Tieto VOP nadobúdajú platnosť a účinnosť dňom ich sprístupnenia na delegat.sk a sú tiež k viditeľne umiestnené v sídle spoločnosti, ako aj v priestoroch kde prebiehajú kurzy. Predávajúci si vyhradzuje právo podľa vlastného uváženia VOP rušiť, meniť, upravovať alebo nahrádzať novými, a to i bez predchádzajúceho upozornenia kupujúceho.
10.9 Tieto VOP boli sprístupnené na delegat.sk 1.1.2018.
11. Profil delegáta CK, sprievodcu CR
Za účelom registrácie profilu delegáta CK, sprievodcu CR, delegáta CK a sprievodcu CR spracovávame vaše osobné údaje, ktoré ste nám poskytli pri záväznej objednávke profilu. Týmito údajmi sú: titul, meno a priezvisko, emailová adresa, fotka a doplnkové informácie (jazykové znalosti, pracovné skúsenosti, krajiny, o vás). Objednaním služby zverejnenia profilu súhlasite so zobrazením daných osobných údajov na našej webstránke www.delegat.sk. Akékoľvek zmeny v profile ste povinný nahlásiť na email info@delegat.sk . Vyplnením objednávkového formulára potvrdzujete, že vami poskytnutá emailová adresa a informácie sú správne a úplné. Váš profil môže byť zobrazený na webstránke www.delegat.sk v troch rôznych typoch. A to ako: základný profil, štandardný profil alebo prémiový profil s topovaním. Zobrazenie základného profilu je predplatené na obdobie 1 rok (slovom jeden rok) od pripísania platby na náš účet. Zobrazenie štandardného profilu je predplatené na obdobie 1 rok (slovom jeden rok) od pripísania platby na náš účet a spracovania textu o vás do audionahrávky. Zobrazenie prémiového profilu s topovaním je predplatené na neobmedzený časový úsek resp. počas doby prevádzky projektu výlučne na webstránke www.delegat.sk od pripísania platby na náš účet a spracovania textu o vás do audionahrávky.
Máte právo odstúpiť od tejto zmluvy bez uvedenia dôvodu v lehote 14 dní odo dňa uzavretia zmluvy. Pri uplatnení práva na odstúpenie od zmluvy nás informujte o svojom rozhodnutí odstúpiť od tejto zmluvy jednoznačným vyhlásením (napríklad listom zaslaným poštou alebo e-mailom) na adrese Webland, s.r.o., Štúrova 132/10, 058 01 Poprad, Slovenská republika, tel: 0902 068 913, e-mail: info@delegat.sk. Na tento účel môžete použiť vzorový formulár na odstúpenie od zmluvy, ktorý sme Vám odovzdali alebo zaslali. Lehota na odstúpenie od zmluvy je zachovaná, ak zašlete oznámenie o uplatnení práva na odstúpenie od zmluvy pred tým, ako uplynie lehota na odstúpenie od zmluvy.
Po odstúpení od zmluvy Vám vrátime všetky platby, ktoré ste uhradili v súvislosti s uzavretím zmluvy. Platby Vám budú vrátené bez zbytočného odkladu, najneskôr do 14 dní odo dňa, keď nám bude doručené Vaše oznámenie o odstúpení od tejto zmluvy. Ich úhrada bude uskutočnená rovnakým spôsobom, aký ste použili pri Vašej platbe, ak ste výslovne nesúhlasili s iným spôsobom platby, a to bez účtovania akýchkoľvek ďalších poplatkov.
Príloha č.1 Príloha č.2